Seisoen van Menswaardigheid: Gashere Gesoek – Skuilkrans
Seisoen van Menswaardigheid: Gashere Gesoek
In Getuienismaand (25 Julie tot 26 Augustus) wil ons saam fokus op die ontwikkeling van volhoubare vriendskappe. Ons gaan saamwerk uit die boekie – Loop Saam -van Chris van Wyk en Nico Simpson. Die boekie sal te koop wees @ R50. Al ons eredienste gaan ook inskakel by die program.
Ons wil graag 'n paar nuwe tydelike groepe vorm vir mense van binne en buite die gemeente. Ons beplan ook om saam met VGK Eersterust gemeente te werk.
Nou soek ons Gastehuise
Is jy bereid om vir 'n maand 'n nuwe groepie te lei? Laat weet ons of jy kans sien vir 'n groepie by jou huis of by die kerk. Dis 'n wonderlike manier om nuwe mense te leer ken en vir 'n kort rukkie 'n pad met mense te stap. En wie weet dalk ontstaan daar 'n permanente groepie daaruit. Ons sal leiers toerus en oplei by twee geleenthede:18 of 19 Julie.
Waaroor gaan die Seisoen van menswaardigheid?
Ons glo Suid-Afrika het nou Christene nodig wat weer na mekaar luister, mekaar respekteer, liefhê en omarm. Dit is vanuit 'n geloofsgemeenskap dat mense se menswaardigheid weer herstel kan word deur saam te eet, praat, kuier, werk, bid, omgee en bemoedig. Ons nooi jou uit om te kom deelneem aan eerlike, deernisvolle gesprekke tussen mense van alle ouderdomme, geslag of kultuur.